stanford-oval/wikipedia huggingface dataset:
Banksinmänty

| Banksinmänty |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Männyt Pinus
Laji::  banksiana
Kaksiosainen nimi
 Pinus banksiana  Lamb. 

Katso myös
   Banksinmänty Wikispeciesissä   Banksinmänty Commonsissa 
Infobox OKNimi-testi OKIUCN-testi OK: 
Banksinmänty (Pinus banksiana) on mäntyjen sukuun ja mäntykasvien heimoon kuuluva puulaji.
Banksinmännyn oksat kasvavat usein lähes vaakasuoraan. Nuori puu muistuttaa ulkomuodoltaan enemmän kuusia kuin mäntyjä. Huonossa maaperässä rungosta tulee mutkainen. Banksinmänty kasvaa 5–20 metriä korkeaksi. Neulaset ovat 2–4 senttimetriä pitkiä, vihreitä ja kasvavat kaksittain. Kävyt ovat 3–4 senttimetriä pitkiä, ja sijaitsevat epätavallisessa asennossa oksien suuntaisina, kärki kohti oksan kärkeä. Kävyt voivat pysyä puussa avautumattomina vuosia. Ne aukeavat kovassa kuumuudessa, tyypillisesti metsäpalon jälkeen. Banksinmänty onkin pioneeripuu.
Banksinmäntyä kasvaa Kanadan itäosissa Kalliovuorilta itään, sekä Yhdysvaltojen puolella Minnesotasta Mainen osavaltioon asti. Kasvualueensa länsiosissa se risteytyy lähisukulaisensa kontortamännyn (P. contorta) kanssa.
Banksinmäntyä on kokeiltu Suomessa kuudella metsäntutkimuslaitoksen istutusalalla. Laji ei ole kestänyt hyvin lunta eikä myrskyjä, mutta se on selvinnyt hyvin. Puun runko ei kasva tarpeeksi suoraksi tukkipuuta varten, mutta puuta voisi käyttää koristekasvina.
Aiheesta muualla

Pinkka – Lajintuntemuksen oppimisympäristö: Banksinmänty (Pinus banksiana)
Arboretum Mustila: Banksinmänty (Pinus banksiana) (Arkistoitu – Internet Archive)
Pikkupuu: Banksinmänty (Pinus banksiana) (Arkistoitu – Internet Archive)
ITIS: Pinus banksiana (englanniksi)
United States Department of Agriculture (USDA): Pinus banksiana (englanniksi)
USDA Forest Service: Jack Pine (Pinus banksiana) (Arkistoitu – Internet Archive) (englanniksi)
Flora of China: Pinus banksiana (englanniksi)
Aubiat

| Aubiat |
| --- | --- |
 Kunnantalo
 vaakuna
 Aubiat
 Koordinaatit: 45°58′43″N, 3°10′06″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Riom
Pinta-ala:  
 – Kokonaispinta-ala:  14,8 km²
Väkiluku (2020):  955 
 – Väestötiheys:  64 as./km²
Kunnan numero:  63013
 
 Kunnan kotisivut 
Infobox OKVirheellinen NIMI-arvo: 
Aubiat on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 26 kilometriä Clermont-Ferrandin kaupungista pohjoiseen.
Sainte-Marien kirkko
Château de Mons kuului Monsin suvulle 1400-luvun lopusta lähtien. Kenraali Beker osti linnan ja Napoleon I kruunasi hänet Monsin kreiviksi vuonna 1808. Hänen ottopoikansa oli Félix-Victor Martha-Beker. 
Sainte-Marien kirkko valmistui vuonna 1882. Se rakennettiin huonokuntoisen vanhan kirkon paikalle. Kirkon rakennuskustannuksista valtaosan maksoivat Monsin kreivi Félix-Victor Martha-Beker sekä hänen vävynsä sillä ehdolla, että he saivat kuorin ympäriltä omat kappelit.
Aiheesta muualla

Kuvia tai muita tiedostoja aiheesta Aubiat Wikimedia Commonsissa
Lube Macerata

| Lube Macerata |
| --- | --- |

Koko nimi:  Lube Banca Marche Macerata
Kenttä:  Palasport Fontescodella , Macerata
– kapasiteetti:  10 500 istumapaikkaa
Sarja:  Italian A1-liiga
Puheenjohtaja:   Sileoni Simona
Päävalmentaja:   Mauro Berruto
Infobox OKNimi-testi OK: 
Lube Macerata on italialainen lentopallojoukkue.
Macerata pelaa Italian A1-liigassa joka on ylin sarjataso Italiassa. Macerata voitti Italian mestaruuden kaudella 2006, kun se kaatoi Sisley Volleyn tiukassa finaalisarjassa voitoin 3-2. Joukkueessa pelasi 2007 kaudella monia tähtipelaajia, kuten maailman parhaimmaksi hakkuriksi arvostettu Ivan Miljkovic ja yksi maailman parhaista keskitorjujista Rodrigão. Kausi 2006 meni edelliskauden mestarilta penkin alle, kun mestarijoukkue ei selviytynyt edes pudotuspeleihin.
Lube Macerata on nähty myös Suomessa pelaamassa CEV Cupin merkeissä. 2002 Macerata saapui Suomeen ja hävisi yllättäen Perungan Pojille Rovaniemellä 3-2. Toinen kerta oli kun Lube Macerata saapui Suomeen 2006 juuri ennen joulua. Tällöin joukkue voitti Perungan Pojat 3-0.
Historia

Vuonna 1993 Lube Macerata pelasi A2-liigassa historiansa ensimmäisen kautensa. A2-liiga on toiseksi korkein mahdollinen sarjataso Italiassa. Joukkue sijoittui historiansa ensimmäisellä kaudellaan liigassa hienosti kolmanneksi. Seuraavalla kaudellaan A2-liigassa Macerata jatkoi hyviä otteitaan ja nousi lopulta maailman arvostetuimpaan lentopalloliigaan, Italian A1-liigaan jo kahden ensimmäisen kauden jälkeen A2-liigassa pelattuaan.
Ensimmäisellä kaudellaan A1-liigassa nuori joukkue eteni play-off -peleihin asti, mutta putosi jo ensimmäisellä kierroksella, Cuneon viedessä ottelun 3-1.  Cuneon joukkue voitti lopulta A1-liigan mestaruuden puhtalla pelillä play-offeissa. Toisella kaudellaan A1-liigassa Lube Maceratan joukkue pelasi jälleen loistavasti ja eteni välieriin asti. Välierissä joukkueen pudotti lopulta mestariksi rynninyt Modenan joukkue.
Kaudella 1998 Lube Macerata oli jo sarjan ns. suurjoukkue. Joukkueessa pelasi muun muassa maailmanmestari ja maailmanliigan voittaja Alessandro Fei ja Mirko Corsano. Kausi päättyi lopulta katkerasti taas välierissä 1-3 otteluvoitoin Cuneon joukkueelle. Seuraavalla kaudellaan joukkue putosi jo ensimmäisellä kierroksella pudostuspeleissä Modenalle. Tuolloin joukkueessa pelasi muun muassa Betancourt Nalbert. Kaudella 2000 joukkue ei vieläkään edennyt finaalipeleihin asti vaan putosi taas katkerasti ensimmäisellä pudotuspelikierroksella.
Lube Macerataan hankittiin kaudella 2001 todellinen huippunimi, kun Jugoslavian olympiavoittaja Ivan Miljkovic hankittiin Italiaan Jugoslaviasta. Miljkovicia pidettiin tuolloin maailman parhaimpana juniorilentopalloilijana, eikä syyttä. Olihan tämä vasta 20-vuotias nuorukainen loistanut Olympialaisissa ja päättänyt tiukan finaalin Venäjää vastaan. Miljkovicin tulo Maceratan joukkueeseen nosti joukkueen tasoa valtavasti ja Maceratassa alkoi tapahtua. Macerata voitti historiansa ensimmäisen mestaruuden Italian Cupissa ja vei arvostetun CEV Cupin nimiinsä, mutta A1-liigan mestaruus sai vielä odottaa.
Seuraavalla kaudella joukkue voitti isoimman palkinnon mitä lentopallossa voi voittaa, Mestareiden Liigan. Mutkia kuitenkin voiton tiellä oli paljon ja yksi niistä oli suomalainen joukkue Perungan Pojat. Macerata saapui Suomeen pelaamaan Mestareiden Liigan paikasta, mutta Perpo pamautti todellisen lentopallopommin ilmoille. Perungan Pojat voittivat italialaisen tähtijoukkueen kotonaan 3-2. Lopulta Macerata eteni Mestareiden Liigaan paremmin erä suhteen ansiosta Perpoon nähden.
Kaudella 2003 Macerata voitti jälleen kerran Italian cupin. Joukkueeseen oli tullut muun muassa 2002 kaudella Luigi Mastrangelo joka toi uutta potkua torjuntapeliin. Kaudella 2005 joukkue vei jo toisen kerran CEV Cupin nimiinsä. Joukkuetta valmensi tuolloin Mauro Berruto, joka toimi samaan aikaan Suomen maajoukkueen valmentajana. Kaudella 2006 joukkueen palkintopotti räjähti. Lube Macerata voitti historiansa ensimmäistä kertaa A1-liigan mestaruuden ja vei samalla nimiinsä CEV Cupin kolmannen kerran sekä Italian SuperCupin.
Kausi 2007 oli joukkueella pettymys, kun se ei juhlinut mitaleilla. Kausi kuitenkin kirkastui kaudella 2008 kun joukkue vei Italian cupin mestaruuden.
Saavutukset

2006 Italian Mestaruus
2006 CEV Cupin voitto
2006 Italian Supercupin voitto
2005 CEV Cupin voitto
2003 Italian Cupin voitto
2002 Mestareiden liigan voitto
2001 CEV Cupin voitto
2001, 2007 Italian Cupin voitto
Aubeterre-sur-Dronne

Aubeterre-sur-Dronnen kylää.
Aubeterre-sur-Dronne [obtɛʁ syʁ dʁɔn] on Ranskan kunta Uuden-Akvitanian alueella Charenten departementin kaakkoiskulmassa Dordognen rajalla. Kunnan asukasluku vuonna 2014 oli 400. Aubeterre-sur-Dronne kuuluu departementissaan Tude-et-Lavaletten kantoniin Angoulêmen arrondissementissa. Se sijaitsee 42 kilometriä etelään departementin pääkaupungista Angoulêmesta.
Nimensä mukaisesti Dronne-joen varrella sijaitseva Aubeterre-sur-Dronne kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Aubeterre-sur-Dronne Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Aubeterre-sur-Dronne
Käännös suomeksi
Lucien

Lucienin muotokuva 1500-luvulta.
Lucien (1487 – 22. elokuuta 1523) tuli Monacon herraksi 11. lokakuuta 1505 surmattuaan edeltäjänsä, vanhimman veljensä Juhana II:n. Lucien väitti tekoaan itsepuolustukseksi, ja hän sai siitä kirjallisen armahduksen 13. maaliskuuta 1506. Lucien oli Lambert ja Claudine Grimaldin nuorin poika.
Aika ruhtinaana

Kun Lucien oli ehtinyt olla vallassa vuoden, Genovan joukot hyökkäsivät Ranskan alueelle, ja Monaco täyttyi pakolaisista. Joulukuussa 1506 Monacoa piiritti 12 000–14 000 genovalaisen armeija. Yhdessä Lucienin 600 miehen kanssa Piemonten ja Ranskan joukot onnistuivat 19. maaliskuuta 1507 karkottamaan Genovan armeijan Monacosta. Hintana oli linnoituksen ja sataman lähes täydellinen tuho. Tämän jälkeen Lucien kävi Genovassa ja pyrki diplomatialla estämään uudelleenvaltausyritykset.
Samana vuonna yritti Ranskan Ludvig XII ottaa Monacon hallintaansa. Hän yllytti Milanon herttuan vangitsemaan Lucienin. Lucienin veli piispa Augustine Grimaldi otti huolehtiakseen Monacosta, ja hänen johdollaan eri asiantuntijat arvioivat Monacon arvoksi 166 000 dukaattia, johon Ludvigilla ei ollut varaa. Milanon herttuan asetettua Lucienille 4 000 dukaatin pantin Lucien vapautui jälleen toukokuussa 1508. Lucien vannoi taas kerran Ludvigille "ikuisen" uskollisuudenvalan, joka vahvisti Monacon riippumattomuuden 1512 ja takasi samalla Lucienille 500 punnan suuruisen vuosittaisen eläkkeen.
Koko kautensa Lucien joutui käymään varovaista diplomaattista nuorallatanssia säilyttääkseen asemansa ja Monacon olemassaolon Euroopan mahtivaltioiden, Espanjan ja Ranskan, välienselvittelyn jaloissa ja välttääkseen joutumasta mukaan italialaissotiin. Hän solmi Toscanan kanssa keskinäisen vapaan merenkulun, ja  myöhemmin myös Kastilian kuningas Ferdinand V (tunnettu myös nimellä Ferdinand Katolilainen), kuten myös Napoli ja Mallorca, myönsivät Monacolle samanlaiset oikeudet.
Lucien osti feodaalioikeudet Mentonin kaupunkiin vuonna 1515 Villarsin kreivittäreltä. Oikeudet olivat Monacon hallitsijan hallussa aina Ranskan vallankumoukseen asti. Hän myös korjasi genovalaisten piirityksessä tulleet vauriot. Paavi Hadrianus VI vieraili Monacossa vuonna 1522.
Avioliitto ja lapset

Lucien avioitui Jeanne de Pontevès-Cabanesin kanssa 24. syyskuuta 1514. He saivat viisi lasta:
Francesco (s. noin 1516, kuoli lapsena)
Claudine (s. noin 1517)
Lamberto (s. noin 1519, kuoli lapsena)
R. (s. noin 1521, kuoli lapsena)
Honoré I (1522 – 7. lokakuuta 1581)
Salaliitto ja kuolema

Lucienin murhasi hänen sisarenpoikansa Bartholomew Doria Monacon palatsissa 22. elokuuta 1523. Lucienin ruumiin raahaaminen ulos palatsista synnytti mellakan, jonka seurauksena väkijoukko karkotti Dorian ja hänen joukkonsa maasta.
Doriat olivat vaikutusvaltainen genovalainen aatelissuku, joka hallitsi tuohon aikaan Rivieraa. Vaikka tapahtumien läpikäynti jälkikäteen on spekulointia, on todennäköistä, että murhan tarkoitus oli saada Monaco Dorioiden ja Genovan alaisuuteen. Genovalainen amiraali Andrea Doria oli murhapäivänä tuonut laivueensa Monacon satamaan ja lähetti viestin Lucienin serkulle, joka poistui palatsista Lucienin henkivartijoiden kanssa juuri ennen murhaa. Näin Lucien oli jäänyt palatsiin ilman suojaa, seuranaan yksi orja.
Monaco julkaisi postimerkin Lucienin kunniaksi vuonna 1967.
Bank Pekao

| Bank Pekao Bank Polska Kasa Opieki |
| --- | --- |

Yritysmuoto:  S.A. (Spółka Akcyjna), pörssiyhtiö
Osake:  WSE: PLPEKAO00016
ISIN:  PLPEKAO00016
Perustettu:  17.3.1929
Puheenjohtaja:  Michał Krupiński
Kotipaikka:  ul. Grzybowska 53/57, Skr. Poczt, 00-950 Varsova, Puola
Toimiala:  pankki- ja rahoituspalvelut
Henkilöstö:  17 381
Kotisivu:  pekao.com.pl
Infobox OKVirheellinen NIMI-arvo: 
Pankin pääkonttori Varsovassa.
Bank Pekao S. A. eli koko nimeltään Bank Polska Kasa Opieki Spółka Akcyjna on puolalainen liikepankki, kotimaansa toiseksi suurin lainanantaja. Pankki on perustettu 17. maaliskuuta 1929. Yhtiön päämaja sijaitsee Varsovassa. Yrityksen henkilökuntaan kuului noin 17 400 ihmistä.
Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan eräs merkittävimpiä (13. helmikuuta 2018 paino 9,77 %).
Aiheesta muualla

Kuvia tai muita tiedostoja aiheesta Bank Pekao Wikimedia Commonsissa
Aubigny-la-Ronce

| Aubigny-la-Ronce |
| --- | --- |
 Kunnantalo
 Aubigny-la-Ronce
 Koordinaatit: 46°59′17″N, 4°36′38″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  11,8 km²
Väkiluku (2018):  168 
 – Väestötiheys:  14 as./km²
Kunnan numero:  21032
Infobox OKVirheellinen NIMI-arvo: 
Aubigny-la-Ronce on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 26 kilometriä Beaunen kaupungista länteen.
Kunnan alueella olevaa kivihiiliesiintymää hyödyntävä kaivostoiminta aloitettiin vuonna 1859. Esiintymän hyödyntäminen lopetettiin vuonna 1899. Toisen maailmansodan jälkeen kaivostoiminta aloitettiin uudestaan, mutta se jäi lyhytaikaiseksi.
Kaivoksen raunioita
Kuonakasa
Aiheesta muualla

Kuvia tai muita tiedostoja aiheesta Aubigny-la-Ronce Wikimedia Commonsissa
Beijing Shooting Range Clay Target Field

The Beijing Shooting Range Clay Target Field
Beijing Shooting Range Clay Target Field on ampumarata Pekingissä, Kiinassa. Beijing Shooting Range Clay Target Fieldillä ammuttiin Pekingin kesäolympialaisissa 2008 haulikkolajeissa, jotka ovat skeet ja trap. Beijing Shooting Range Clay Target Fieldillä on lattia pinta-alaa 6 170 neliömetriä ja kapasiteetti 5 000 henkilöä, mutta olympialaisten jälkeen kapasiteetti pienennetään 1 047 henkilöön.[lähde? ]
Auberive

| Auberive |
| --- | --- |
 Yleiskuva kunnan keskustasta
 vaakuna
 Auberive
 Koordinaatit: 47°47′16″N, 5°03′46″E 
Valtio:  Ranska
Alue:  Grand Est
Departementti:  Haute-Marne
Arrondissementti:  Langres
Pinta-ala:  
 – Kokonaispinta-ala:  70,6 km²
Väkiluku (2021):  147 
 – Väestötiheys:  2 as./km²
Kunnan numero:  52023
 
 Kunnan kotisivut 
Infobox OKVirheellinen NIMI-arvo: 
Auberive on kunta Koillis-Ranskassa Haute-Marnen departementissa Grand Estin alueella. Se sijaitsee Aubejoen varrella, noin 27 kilometriä Langresin kaupungista länteen.
Entinen luostari
Auberiven kylä syntyi vuonna 1135 perustetun sisterssiläisluostarin ympärille, joka oli alun perin vain joukko luostarin palveluksessa olleita maallikkoveljiä. Auberiven luostari oli Clairvaux’n luostarin 24. tytärluostari. 1200-luvulla luostari oli varakas omistaen lukuisia navettoja ja myllyjä. 1600- ja 1700-luvuilla luostarin rakennukset rakennettiin uudelleen.
Ranskan suuren vallankumouksen aikana luostarikunnat hajotettiin vuonna 1790, ja Auberiven luostari myytiin valtion omaisuudeksi. Caroillon de Vandeul osti luostarin ja asennutti sen itäsiipeen puuvillakutomon vuosina 1797–1807. Yritys ei kuitenkaan menestynyt, ja Vandeulin perhe päätti muuttaa luostarin toiseksi asuinpaikakseen. Vandeulin poika myi luostarin valimomestari Bordetille, joka purki 1700-luvun kirkon rakentaakseen masuunin kuuden kilometrin päähän. Vuonna 1856 rakennukset muutettiin vankilaksi, jonka jälkeen se toimi muun muassa vuosina 1894-1924 maatalouden opetuslaitoksena. Vuonna 2005 nykyiset omistajat avasivat luostarin yleisölle ensimmäistä kertaa sen historiassa. Nykyään luostari on kulttuurikeskus.
Aiheesta muualla

Kuvia tai muita tiedostoja aiheesta Auberive Wikimedia Commonsissa
Barentsburg

| Barentsburg Баренцбург |
| --- | --- |
 Barentsburg
 Barentsburg
 Koordinaatit: 78°04′0″N, 14°13′0″E 
Valtio:  Norja
Hallintoalue:  Huippuvuoret
Perustettu:  1920
Väkiluku (2023):  440
Infobox OKVirheellinen NIMI-arvo: 
Barentsburg (ven. Баренцбург) on vajaan 500 asukkaan kylä Huippuvuorten saaristossa Norjassa.  Se on Huippuvuorten toiseksi suurin asutuskeskus.
Barentsburgista on linnuntietä 40 km saarten hallintokeskukseen Longyearbyeniin, muttei tieyhteyttä. Asutus liittyy venäläisomistuksessa olevaan hiilikaivokseen, ja kylän asukkaat ovat pääasiassa ukrainalaisia ja venäläisiä. Paikkakunnalla on Venäjän konsulaatti.
Historia

Vuonna 1920 perustettu Arktikugolin hiilikaivos on Barentsburgin tärkein tulonlähde. Vuonna 1932 Alankomaat myi kaivoksen Neuvostoliitolle. Nykyään hiilikaivoksen omistaa Venäjän valtionyhtiö Trust Artikugol.
Kuvia

Ilmakuva
Hiilikaivosmonumentti
Venäjän konsulaatti
Maailman toiseksi pohjoisin Lenin-patsas
Pääkatu
Aiheesta muualla

Wikimedia Commonsissa on kuvia tai muita tiedostoja aiheesta .
http://www.bekkoame.ne.jp/~bluemt/Svalbard/Barentsburg/index_E.html
Aubervilliers

| Aubervilliers |
| --- | --- |
 Saint-Denis’n kanava kulkee etelästä pohjoiseen kunnan länsilaidalla.
 Aubervilliers sijaitsee Pariisin keskustasta pohjoiskoilliseen.
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Saint-Denis
Hallinto:  
 – Pormestari:  Pascal Beaudet
Pinta-ala:  
 – Kokonaispinta-ala:  5,76 km²
Väkiluku (2012):  77 032
 – Väestötiheys:  13374 as./km²
Postinumero:  93300
Infobox OKVirheellinen NIMI-arvo: 
Aubervilliers [obɛʁvilje] on Ranskan kunta Pariisin pohjoisella esikaupunkivyöhykkeellä, noin 7 kilometriä Pariisin keskustasta koilliseen. Se kuuluu Saint-Denis’n arrondissementtiin Seine-Saint-Denis’n departementissa.
Aubervilliersin läpi kulkee Saint-Denis’n kanava.
Aubervilliersiin pääsee Pariisin metrolinjalla 7, jonka asemat Aubervilliers-Pantin-Quatre Chemins ja Fort d'Aubervilliers sijaitsevat kunnan etelärajalla. RER-junalinjan asema Corneuve-Aubervilliers on kunnan pohjoisrajan takana.
Aubervilliersin naapurikunnat ovat etelässä Pariisi, lännessä Saint-Denis, pohjoisessa La Corneuve ja idässä Pantin.
Aiheesta muualla

Kuvia tai muita tiedostoja aiheesta Aubervilliers Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aubervilliers
Aubervilliers’n keskustaa.
Käännös suomeksi
Aruba kesäolympialaisissa 2024

Aruba osallistuu kesäolympialaisiin 2024 Pariisissa. Maata edustaa kuusi urheilijaa neljässä eri urheilumuodossa.
Joukkueen lippua olympialaisten avajaisissa kantoivat uimarit Mikel Schreuders ja Chloë Farro.
Joukkue > Ammunta

Aruba sai ammuntaan yhden maapaikan.
Philip Elhage – miesten 10 m ilmapistooli
Joukkue > Purjehdus

Aruba sai purjehdukseen kaksi maapaikkaa Pan-Amerikan kisoissa 2023, joissa Ethan Westera oli IQFoil-luokan toinen ja Just van Aanholt Laser-luokan seitsemäs.
Just van Aanholt – miesten Laser
Ethan Westera – miesten IQFoil
Joukkue > Pyöräily

Aruba sai naisten BMX-pyöräilyyn yhden universaalipaikan.
Shanayah Howell – naisten BMX:n kilpa-ajo
Joukkue > Uinti

Aruba sai uintiin kaksi maapaikkaa.
Mikel Schreuders – miesten 50 m vapaauinti, 100 m vapaauinti
Chloë Farro – naisten 50 m vapaauinti
Bank of America

| Bank of America |
| --- | --- |

Yritysmuoto:  pörssiyhtiö
Osake:  NYSE: BAC TYO: 8648
Markkina-arvo:  231,9 mrd. USD (2017)
ISIN:  US0605051046
Perustettu:  1904
Perustaja:  Amadeo Peter Giannini
Toimitusjohtaja:  Brian Moynihan
Kotipaikka:   Charlotte, Pohjois-Carolina, Yhdysvallat
Toimiala:  pankki
Liikevaihto:  92,2 mrd. USD (2017)
Liikevoitto:  15,84 mrd. USD (2015)
Henkilöstö:  208 000 (2017)
Kotisivu:  www.bankofamerica.com
Infobox OKVirheellinen NIMI-arvo: 
Bank of American pääkonttori toimii Yhdysvaltain Charlottessa sijaitsevassa pilvenpiirtäjässä (Bank of America Corporate Center).
Bank of America on Yhdysvaltain suurimpia pankkeja.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of America oli vuonna 2017 sijalla 7. Pankin markkina-arvo oli 231,9 miljardia Yhdysvaltain dollaria (toukokuussa 2017) ja liikevaihto 92,2 miljardia dollaria. Suurpankin henkilökuntaan kuului 208 000 henkilöä toukokuussa 2017.
Taseensa perusteella (2 144,32 mrd. USD) pankki luokiteltiin vuonna 2016 maailman 9. suurimmaksi julkisesti noteeratuksi pankiksi. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Aiheesta muualla

Kuvia tai muita tiedostoja aiheesta Bank of America Wikimedia Commonsissa
Basilier

Basilier on alkujaan ranskalainen sukunimi. Suomeen tuli ensimmäinen Basilier, Adam Basilier, 1600-luvun lopulla. Sen jäsenet työskentelivät aikaisemmin lähinnä tulli- ja verovirkamiehinä.
Suvun merkittäviä suomalaisia jäseniä ovat:
Fahle Basilier (1880–1936), taidemaalari
Hjalmar Basilier (1857–1927), kansanopetuksen kehittäjä
Ida Basilier (1846–1928), oopperalaulaja
Julius Basilier (1834–1905), arkkitehti
Kaarlo Basilier (1860–1951), pankinjohtaja ja Suomen Pankin johtokunnan jäsen
Leon "Basse" Basilier (1920–2015), veneurheilija
Kirjallisuutta

Kaarlo Teräsvuori, Basilier suku, 1943. (Eripainos Suomen sukututkimusseuran Uuden sukukirjan 1. osasta)
Basilier, Genos 43(1972), s. 21-25[vanhentunut linkki]
Basilica di San Miniato al Monte

San Miniato al Monte, Firenze 2019
San Miniato al Monte (Pyhä Miniato vuorella) on basilika Firenzessä ja yksi kaupungin korkeimmista paikoista. Sen on sanottu olevan yksi hienoimmista romaanisista rakennuksista Toscanassa ja yksi kauneimmista kirkoista Italiassa.
Pyhä Miniato tai Minas (arm. Մինաս) oli armenialainen ruhtinas, joka palveli Rooman armeijassa keisari Deciuksen alaisuudessa. Hän kääntyi kristityksi, kun hänestä tuli erakko, ja tämän vuoksi hänet vietiin keisarin eteen tuomittavaksi. Decius oli leiriytynyt Firenzen porttien ulkopuolelle. Keisari heitätti hänet amfiteatteriin eläinten raadeltavaksi, mutta pantteri kieltäytyi syömästä häntä. Hänet mestattiin keisarin läsnä ollessa. Hänen väitetään nousseen ylös, ottaneen päänsä maasta, ylittäneen Arnon ja kävelleen Mons Fiorentinuksen kukkulalle erakkomajaansa. Myöhemmin tähän paikkaan pystytettiin pyhäkkö, ja siellä oli kappeli jo 800-luvulla.
Nykyisen kirkon rakentamisen aloitti piispa Alibrando vuonna 1013, kun keisari Henrik II antoi sille luvan. Viereinen luostari alkoi benediktiiniyhteisönä, siirtyi sitten Clunyn liikkeelle ja sitten vuonna 1373 olivetaaneille, jotka edelleen pitävät sitä. Munkit valmistavat kuuluisia liköörejä, hunajaa ja yrttiteetä, joita he myyvät kirkon vieressä sijaitsevasta kaupasta.
Aiheesta muualla

https://www.sanminiatoalmonte.it
Beilinsonin regulaattori

Matematiikassa Beilinsonin regulaattori, nimetty Alexander Beilinsonin mukaan, on Chernluokkakuvaus algebrallisesta K-teoriasta Delignekohomologiaan:
Tässä X voi esimerkiksi olla kompleksinen sileä projektiivinen varisto. Beilinsonin regulaattori esiintyy Beilinsonin konjektuurissa L-funktioista.
Dirichlet'n regulaattorikuvaus, jota käytetään Dirichlet'n yksikkölauseen todistuksessa, lukukunnan F kokonaislukujen renkaalle  {\mathcal {O}}_{F}
on erikoistapaus Beilinsonin regulaattorista.
Käännös suomeksi